શરૂઆતની ફ્લોપ ફિલ્મો અને સલમાન આમિરના બુલંદ સિતારાના કારણે શાહરૂખ પાછળ રહી ગયા. પણ તે કોઈ દિવસ એ રેસમાં હતા જ નહીં. બાજીગર ફિલ્મ વિશે અબ્બાસ મસ્તાનને જ્યારે હું અક્ષય શ્રોફ અને વિવેક પટેલ મળ્યા ત્યારે તેમણે કહેલું, ‘શાહરૂખ નીચે જમીન પર બેસી ગયેલો અમને ખ્યાલ હતો કે અમારૂ સ્ક્રિપ્ટ રીડિંગ સારૂ નથી તો પણ તે સાંભળતો રહ્યો. બે કલાક પછી શાહરૂખે કહ્યું કે, ઓકે હું ફિલ્મ કરૂ છું. અમે તેને ત્યારે જ કહ્યું કે અનિલ કપૂરે અમને ચેતવણી આપી છે કે હું રૂપ કી રાની ચોરો કા રાજા ફિલ્મ કરી રહ્યો છું. જે સુપરહિટ સાબિત થવાની છે. તે બાજીગર જેવી નેગેટીવ ફિલ્મ કોઈ દિવસ નહીં કરે તેવું પણ તેણે કહ્યું હતું. અનિલમાં ઓવરકોન્ફિડન્સ હતો અને એટલે જ બાજીગરને અમે રૂપ કી રાની ચોરો કા રાજા સામે રિલીઝ કરી. અનિલની ફિલ્મ ન ચાલી અને શાહરૂખ સુપરસ્ટાર બની ગયો.’